stanford-oval/wikipedia huggingface dataset:
בקר PID
כִּיוונוּן הבקר > כוונון בקר בהינתן המערכת בפועל

כאשר נתונה למשתמש המערכת האמיתית עליה יש צורך לשלוט, ניתן להשתמש במספר דרכים על מנת לתכנן בקר מתאים:
כוונון ידני: כוונון משתני הבקר תוך בדיקה של אופן השפעתם על התנהגות המערכת בפועל. היתרון בשיטה זו הוא הבנה אינטואיטיבית וישירה של אופן השפעת כל אחד מהגברי הבקר על התנהגות המערכת, ויכולת לעשות זאת על ידי משתמש קצה שאינו מבין לעומקם את הקשרים המתמטיים בין ענפי הבקר לאופן השפעתם על המערכת. עם זאת, כמובן שניסיון קודם והבנה של קשרים אלו יקצרו את התהליך, ואף עשויות להיות הכרחיות במידה והפעלה שגויה של המערכת עלולה לגרום לנזקים.
מציאת ערכים התחלתיים: אפשרות נוספת היא הפעלה של המערכת על ידי אותות כניסה מסוימים, וחילוץ ערכים התחלתיים להגברי הבקר בהתאם לתוצאות המתקבלות על פי שיטות שונות. במידה ומעוניינים לשפר את התוצאות ניתן להמשיך ולכוונן את הבקר עד להגעה לתוצאה הרצויה. שיטות נפוצות למציאת ערכים התחלתיים הן שיטת זיגלר-ניקולס ושיטת כהן-קון (שהוזכרו גם כאפשרות לשימוש בהינתן מודל מתמטי – מדובר באותן שיטות, אולם במקרה הזה הערכים ההתחלתיים מתקבלים מניסוי אמיתי של המערכת. בשיטת זיגלר-ניקולס יש להיזהר כאשר מבצעים אותה על מערכת אמיתית, מכיוון שהיא דורשת הבאה של המערכת לסף היציבות שלה, דבר העלול להזיק למערכת פיזיקלית אמיתית).דיאגרמה המתארת את המתודות השונות לזיהוי מערכות. במקרה של "קופסה לבנה" אנו רואים היטב את מבנה המערכת, וב"קופסה שחורה" איננו יודעים עליה דבר מלבד אופן התגובה שלה לכניסה. מצב ביניים הוא מצב של "קופסה אפורה" בו הידע שלנו על מבנה המערכת חלקי.
בניית מודל מתמטי: לעיתים, ניתן לבנות מודל מתמטי על סמך המערכת האמיתית. לאחר בניית המודל, ניתן להשתמש בשיטות המתוארות מעלה לכוונון בקר בהינתן מודל מתמטי. ישנן שתי דרכים נפוצות לבניית מודל מתמטי מתוך מערכת פיזיקלית:
ידיעת משוואות המערכת והגדרת הנעלמים הדרושים לבעיה. לאחר מכן ניתן לבחון את המערכת ולנסות לחלץ ממנה את הגדלים אותם אנו צריכים על מנת לתאר את המערכת במלואה באמצעות משוואות דינמיות. לדוגמה, אם ניקח מכונית על שלט ונרצה לבנות מודל מתמטי שלה, נוכל לבדוק את הספק המנוע, קוטר הגלגלים ומקדמי החיכוך שלהם, מסת המכונית וכו', ולהציב את המשתנים הללו במשוואות המתארות את תנועתה של מכונית ולקבל מודל של המכונית הספציפית בה אנו מחזיקים. שיטה זו נקראת לעיתים "קופסה לבנה", משום שלעומת קופסה שחורה אנו יכולים לראות מה נמצא בתוכה. שיטה זו עשויה להיות מעשית עבור מערכות פשוטות, אולם הופכת פחות ופחות אפשרית ככל שהמערכת מורכבת יותר.
זיהוי מערכות (אנ'): בשיטה זו מכניסים למערכת כניסות מסוימת ומודדים את היציאות שלה. כלי הזיהוי (לרוב תוכנות) מקבלים את הכניסות והיציאות של המערכת ומתאימים את המודל המתמטי המתאים ביותר למערכת זו. עבור כלים פשוטים ייתכן צורך להגדיר פרמטרים נוספים כמו סדר המערכת (הנגזרת הגבוהה ביותר של המשוואה הדיפרנציאלית / דרגת הפולינום הגבוהה ביותר בפונקציית התמסורת), ובכלים מתקדמים יותר התוכנה תזהה גם את צורת המערכת בנוסף למקדמים שלה. היתרון של שיטה זו לעומת השיטה הראשונה היא היכולת לקבל מודל מתמטי מבלי שיהיה צורך להבין לעומק את הדינמיקה של המערכת, דבר שעשוי פעמים רבות להוות מגבלה על היכולת להפיק מודל. בשל כך נקראת לעיתים שיטה זו "קופסה שחורה", שכן אנו מתייחסים למערכת כאל קופסה שאיננו יודעים מה נמצא בתוכה, ורק מעוניינים להבין את הקשר בין הכניסה ליציאה שלה. לעיתים אופן בניית המודל יתואר כ"קופסה אפורה", המתאר מצב ביניים בו אנו מבינים את אופן פעולתה של חלק מהמערכת אולם משתמשים בכלי זיהוי על מנת להשלים את הידע החסר לנו לגביה.
ראו גם

תורת הבקרה
הנדסת בקרה
הערות שוליים

↑  Khaled Sailan and Klaus.Dieter Kuhnert, Modeling and design of cruise control system with feedforward for all terrian vehicles
↑  Understanding PID Control, Part 1: What is PID Control? - YouTube, www.youtube.com
↑  Techbriefs Media Group, The Modern Industrial Workhorse: PID Controllers, www.techbriefs.com (באנגלית)
↑  Understanding PID Control, Part 4: A PID Tuning Guide - YouTube, www.youtube.com
↑  Wayback Machine, web.archive.org, ‏2016-08-09
↑  A Brief Building Automation History, web.archive.org, ‏2011-07-08
↑  Brian Douglas - The step response
↑  Brian Douglas - Introduction to System Stability and Control
↑  Control Tutorials for MATLAB and Simulink - Introduction: PID Controller Design, ctms.engin.umich.edu
↑  Systems Engineering, Part 1: What Is Systems Engineering?
↑  Understanding PID Control, Part 4: A PID Tuning Guide
↑  Stability of Closed Loop Control Systems
↑  תורת הבקרה/שיטת לוקוס השורשים – ויקיספר, באתר he.wikibooks.org
| --- | --- |
ערך טוב: 
| --- | --- |
בקרת זהויות :  NLI: 987007529801705171  LCCN: sh88000745  NKC: ph448241 
דיאגרמת בלוקים של בקר PID בחוג סגור. ניתן לראות כי הבקר מבצע שלוש פעולות מתמטיות שונות על אות השגיאה וסוכם אותן לקבלת אות הבקרה הנכנס לתהליך.
הנפשה המראה כיצד משפיעים משתני הבקר על תגובת המדרגה של החוג הסגור.
הוסת הצנטריפוגלי
הפיתוח המתמטי הראשון של בקרת PID התבססה על אופן הפעולה של הגאי הספינה לטובת פיתוח מערכות היגוי אוטומטיות.
תיאור גרפי של פונקציית המדרגה
השפעת הענף הפרופורציונלי על תגובת המדרגה של החוג הסגור.
השפעת הענף האינטגרלי על תגובת המדרגה של החוג הסגור.
השפעת הענף הדיפרנציאלי על תגובת המדרגה של החוג הסגור.
לאחר תחילת הפעלתו של טלסקופ החלל האבל, התברר כי התמונות אותן הוא מפיק רחוקות מהרזולוציה לה ציפו. התברר כי דבר זה נבע עקב מכשיר בדיקה שהורכב במרחק של כ-1.308 מ"מ מהמקום הדרוש, תקלה שדרשה שליחה של אסטרונאוטים לחלל לשם התקנת מערכת אופטית נוספת בטלסקופ. זוהי דוגמה ידועה למקרה בו תהליך בניית המערכת לא תאם את הדרישות המחמירות בהן היה אמור לעמוד. תמונה זו מראה את השיפור ברזולוציית התמונות לפני התיקון ולאחריו.
ק.ו.ן

| --- | --- |

 שיר הנושא:  "Мы начинаем КВН" ("אנחנו מתחילים ב-KVN")
 סוגה:  הומור וסאטירה/תחרות
 יוצרים:  סרגיי מוראטוב אלברט אקסלרוד מיכאיל יעקובלב
 מנחים:  אלברט אקסלרוד (1963-1964) סבטלנה ז'ילצובה (1963-1972) אלכסנדר מסליאקוב (1964-1972, 1986-2022) מנחים שונים (1961-1962, 2022 ואילך)
 ארץ מקור:  ברית המועצותברית המועצות רוסיהרוסיה
 שפות:  רוסית
 תוכנית מקור:  ערב השאלות ההיתוליות
 הפקה
 מפיק:  Alexander Maslyakov 
 חברת הפקה:  AMiK
 אתר צילומים:  מוסקבה
 שידור
 רשת שידור:  הטלוויזיה המרכזית (1961-1990)  ערוץ 1 (1990 ואילך)
 פורמט (תמונה):  4:3, 16:9
 תקופת שידור מקורית:  8 בנובמבר 1961 – עדיין משודרת
 קישורים חיצוניים
 http://www.kvn.ru
 דף התוכנית ב-IMDb
 
קטע מתוך משחק KVN
ולדימיר פוטין בחגיגות 50 שנה לתוכנית, נובמבר 2011.
אלכסנדר מסליאקוב, מנחה התוכנית משנות ה-60 ועד לפרישתו ב-2022
ק.ו.ן או KVN (נקרא: קָה.וֶה.אֶן) - (ברוסית: КВН - Клуб Весёлых и Находчивых - מועדון המצחיקים והשנונים) היא תחרות הומור ותנועה שמקורה בתוכנית טלוויזיה פופולרית שהופיעה לראשונה בברית המועצות ב-8 בנובמבר 1961. מדובר במשחק בין קבוצות (בדרך כלל של סטודנטים) המופיעות מול חבר שופטים ומציגות קטעים הומוריסטיים ומוזיקליים. המשחק כולל בדרך-כלל גם תחרויות אלתור.
התחרות הפכה לאחת מתוכניות הטלוויזיה הפופולריות ביותר במדינות ברית המועצות לשעבר ובקרב יוצאי מדינות אלה.
מתכונת התוכנית

בכל משחק משתתפות שתי קבוצות לפחות (היום כמעט ולא מתקיימים משחקים בהשתתפות פחות מארבע קבוצות), והמנצחות עולות לשלב הבא של משחקי הליגה. עונה מתחילה ברוב המקרים משלב שמינית הגמר, אך יש ליגות קטנות יותר שמתחילות מרבע הגמר וליגות מורחבות יותר שבהן נערך פסטיבל מיוחד בתחילת העונה וממנו נבחרות קבוצות שימשיכו הלאה לשמינית הגמר. בסוף כל עונה יש גמר שבו השופטים בוחרים את הקבוצה האלופה. משחק מורכב ממספר תחרויות, כשהנפוצות ביותר הן:
"ברכת שלום" (או "כרטיס ביקור") - תחרות שפותחת את המשחק ובה הקבוצות מציגות את עצמן ואת סגנון המשחק שלהן בפני הצופים והיריבים
"חימום" - תחרות אלתור שבה צריך לענות תשובות מצחיקות לשאלות תוך 30 שניות, השאלה יכולה להגיע מהקבוצות היריבות, מהשופטים, מהקהל או אפילו מהמנחה
"ביאתלון" - תחרות שבה כל קבוצה בתורה מקריאה כמה בדיחות או שרה שירים קצרים ומצחיקים, ולאחר כל סבב אחת הקבוצות מודחת עד שנשארת קבוצה אחת
"תחרות מוזיקלית" - תחרות שבה מוצגים קטעי הומור המשלבים מוזיקה: שירה, נגינה או ריקוד
"BRIZ" - תחרות שבה הקבוצות צריכות להציג לקהל דבר מה בסגנון הרצאה: המצאה כלשהי, רעיון מסוים, מקבץ חדשות וכן הלאה
"STEM" - תחרות שבה הקבוצות צריכות להציג קטע הומוריסטי קצר, כשברוב המקרים קיימת הגבלה האוסרת ליותר משלושה אנשים להיות בו זמנית על הבמה
"תחרות של שיר אחד" - תחרות מוזיקלית שבה מותר לקבוצות להשתמש רק במנגינה אחת
"פריסטייל" - תחרות בסגנון חפשי, שאם משוחקת בתחילת המשק אינה שונה מברכת השלום, אך בסוף המשחק יכולה להיות כל דבר מתחרות מוזיקלית לשיעורי בית קצרים
"תחרות וידאו" - תחרות של סרטוני וידאו הומוריסטיים
"תחרות קפטנים" - תחרות בין הקפטנים של הקבוצות שבה הם מקריאים מונולוגים ומציגים נושאים שונים, לפעמים הם צריכים גם לאלתר ולענות על שאלות היריבים, השופטים או המנחה
"שיעורי בית" - תחרות שבה מוצגים קטעי הומור נוספים, התחרות הזו ארוכה יותר מהאחרות ובמקרים רבים מציגות הקבוצות מעין "מיני-הצגות"
משחק KVN טיפוסי מורכב בדרך כלל משלוש תחרויות: "ברכת שלום", "חימום" או "ביאתלון" ו"תחרות מוזיקלית" או "שיעורי בית". מספר התחרויות במשחק תלוי בדרך כלל במספר הקבוצות המשתתפות.
אלופי ה-KVN

לאלופי המועדון נחשבים אלופי התחרות הטלוויזיונית משנות השישים והשבעים ואלופי ליגת העל.
אלופי ה-KVN > אלופי המועדון (1961—1972)

| עונה | עיר | קבוצה/מוסד לימודים |
| --- | --- | --- |
| 1961/1962 | מוסקבה | המכון המוסקבאי להנדסה אזרחית (MISI) |
| 1962/1963 | מוסקבה | המכון המוסקבאי לפיזיקה ולטכנולוגיה (MFTI) |
| 1963/1964 | מוסקבה | המכון המוסקבאי להנדסת מכרות (MGI) |
| 1964/1965 | פריאזינו | נבחרת העיר פריאזינו |
| 1965/1966 | גורקי | "וולגה-66" |
| 1966/1967 | אודסה / מוסקבה | "מנקי הארובות האודסאים" (אודסה) / המכון המוסקבאי לרפואה (MMI) |
| 1967/1968 | באקו | "הבחורים מבאקו" |
| 1968/1969 | ריגה | המכון של ריגה להנדסת כלי תעופה אזרחית (RKIIGA) |
| 1969/1970 | באקו | "הבחורים מבאקו" |
| 1970/1971 | מינסק | המכון הפוליטכני הבלארוסי (BPI) |
| 1971/1972 | אודסה | "אנשים עסוקים" (האוניברסיטה הכלכלית הממלכתית של אודסה - OINKh) |
אלופי ה-KVN > אלופי ליגת העל (1986—ואילך)

| 0 | 1 | 2 | 3 |
| --- | --- | --- | --- |
| 1986/1987 | אוקראינה הסובייטית (1949-1991) אודסה | אוניברסיטת אודסה הממלכתית | "הג'נטלמנים מאודסה" |
| 1987/1988 | רוסיה הסובייטית (1954–1991) נובוסיבירסק | אוניברסיטת נובוסיבירסק הממלכתית | NGU |
| 1989 | אוקראינה הסובייטית (1949-1991) חארקוב | בית הספר הגבוה של חארקוב להנדסת כלי תעופה צבאיים | KhVVAIU |
| 1990 | אוקראינה הסובייטית (1949-1991) אודסה | אוניברסיטת אודסה הממלכתית | "הג'נטלמנים מאודסה" |
| 1991 | רוסיה (1991-1993) נובוסיבירסק | אוניברסיטת נובוסיבירסק הממלכתית | NGU |
| 1992 | ארמניה ירוואן אזרבייג'ן באקו | מכון ירוואן לרפואה - | YerMI "הבחורים מבאקו" |
| 1993 | רוסיה נובוסיבירסק | אוניברסיטת נובוסיבירסק הממלכתית | NGU |
| 1994 | ארמניה ירוואן | מכון ירוואן לרפואה | YerMI |
| 1995 | רוסיה מוסקבה אוקראינה חרקוב | האוניברסיטה ההומניטארית המודרנית מכון חארקוב להנדסת כלי תעופה | "אסכדרון הוסארים" KhAI |
| 1996 | רוסיה מחצ'קלה | אוניברסיטת דאגסטן הממלכתית | "הנוודים ממחצ'קלה" |
| 1997 | אוקראינה זפורוז'יה — קריבוי רוג ארמניה ירוואן | מכון זפוריז'יה לרפואה - | "זפורוז'יה — קריבוי רוג — טרנזיט" "הארמנים החדשים" |
| 1998 | רוסיה טומסק |  | "ילדיו של סגן שמידט" |
| 1999 | בלארוס מינסק | אוניברסיטת בלארוס הממלכתית | BGU |
| 2000 | רוסיה יקטרינבורג | המכון הפוליטכני האורלי | "הפלמני האורליים" |
| 2001 | בלארוס מינסק | אוניברסיטת בלארוס הממלכתית | BGU |
| 2002 | רוסיה מגניטוגורסק — צ'ליאבינסק |  | "העיר המחוזית" |
| 2003 | רוסיה סוצ'י | מכון סוצ'י לניהול אתרי נופש ותיירות | "מותשים מהשמש" |
| 2004 | רוסיה פיאטיגורסק |  | נבחרת פיאטיגורסק |
| 2005 | גאורגיה/אבחזיה סוחומי רוסיה מוסקבה | אוניברסיטת אבחזיה הממלכתית - | "הנארטים מאבחזיה" "מגאפוליס" |
| 2006 | רוסיה מוסקבה | אוניברסיטת הידידות בין העמים של רוסיה | RUDN |
| 2007 | רוסיה מוסקבה | המכון המוסקבאי להנדסת חשמל | "אנשים רגילים" |
| 2008 | רוסיה טומסק | אוניברסיטת טומסק הממלכתית | "מקסימום" |
| 2009 | רוסיה קורסק | אוניברסיטת קורסק הממלכתית לטכנולוגיה | "פרימה" |
| 2010 | רוסיה ארמוויר — בריוחובצקיה |  | נבחרת מחוז קרסנודאר |
| 2011 | רוסיה סמרה |  | "מיץ" |
| 2012 | רוסיה סמולנסק | סניף סמולנסק של המכון המוסקבאי להנדסת חשמל | "טריודה ודיודה" |
| 2013 | רוסיה פיאטיגורסק |  | "העירְ פיאטיגורסקְ" |
| 2014 | רוסיה טיומן |  | "ברית" |
| 2015 | רוסיה אסטרחן |  | "נבחרת מחוז קאמיזיאק" |
| 2016 | קירגיזסטן בישקק |  | "אסיה MIX" |
| 2017 | קזחסטן אסטנה |  | "ספרטה" |
| 2018 | רוסיה קירוב רוסיה אירקוטסק |  | "ויאטקה" "ראיסות" |
| 2019 | רוסיה קרסנויארסק | האוניברסיטה הפדרלית הסיבירית | "בעצם" |
| 2020 | רוסיה ארמוויר רוסיה אלמטייבסק | אוניברסיטת ארמוויר הממלכתית להוראה - | "הדרך הרוסית" נבחרת "טטנפט" |
| 2021 | רוסיה מוסקבה רוסיה פרם |  | "ג'ו הבלתי ניתן לעצירה" נבחרת מחוז פרם |
| 2022 | רוסיה קורוליוב בלארוס מוהילב |  | "על שמי" "דוקטור האוס" |
| 2023 | רוסיה רוסטוב על הדון | אוניברסיטת רוסטוב הממלכתית לרפואה | "פלאש-רויאל" |
| 2024 | רוסיה ולדיקווקז | אוניברסיטת צפון אוסטיה הממלכתית | "יוריקן" |
הערות שוליים

↑  למילה весёлый אין מקבילה מדויקת בשפה העברית, הכוונה היא לאדם בעל אופי מלא שמחה
↑  גמר העונה הסתיים בתיקו
↑  משחק הגמר לא שוחק עקב המלחמה בין ארמניה לאזרבייג'ן. שתי הקבוצות הוכרזו אלופות בלי משחק.
↑  עלו לחצי הגמר בהחלטת נשיא המועדון.
↑  תיקו בגמר בהחלטת חבר השופטים.
↑  תיקו בגמר בהחלטת חבר השופטים.
↑  עלו לגמר בהחלטת נשיא המועדון.
↑  העפילו לרבע הגמר לאחר הצבעת SMS של הצופים.
↑  תיקו בגמר בין שתי הקבוצות.
↑  העפילו לרבע הגמר לאחר הצבעת SMS של הצופים, ולגמר בהחלטת חבר השופטים.
↑  שם הקבוצה ברוסית - SOK הוא גם ראשי תיבות של הארגון ללא מטרת רווח "ספורט, חינוך, תרבות" (Sport, Obrazovaniye, Kul'tura).
↑  הקבוצה מאירקוטסק הוכרזה כאלופה השנייה של העונה בהחלטת השופטים אף שקיבלה 0,2 נקודות פחות מהיריבה מקירוב
↑  תיקו בגמר בין שתי הקבוצות.
↑  תיקו בגמר בין שתי הקבוצות.
↑  תיקו בגמר בין שתי הקבוצות.
קבוצת סטודנטים מאוניברסיטת מוסקבה מתמודדים במסגרת נבחרת מוסקבה ב-KVN.
צמרמורת (סדרת טלוויזיה, 2023)

| --- | --- |

 מבוסס על:  סדרת ספרי "צמרמורת" מאת ר. ל. סטיין
 סוגה:  סדרת טלוויזיה לילדים, קומדיה טלוויזיונית, קומדיית אימה 
 יוצרים:  רוב לטרמן ניקולס סטולר
 כותבים:  רוב לטרמן ניקולס סטולר
 שחקנים:  ג'סטין לונג אנה יי פוייג מיילס מקנה ויל פרייס זאק מוריס אייסה בריונס רייצ'ל האריס
 ארץ מקור:  ארצות הברית ארצות הברית
 שפות:  אנגלית 
 מספר עונות:  1 
 מספר פרקים:  7 (נכון ל־27 באוקטובר 2023) 
 הפקה
 מפיקים בפועל:  ניקולס סטולר רוב לטרמן ניל מוריץ פבון שטי איול לוצ'סה קונור ברגים קייטלין פרידמן
 חברת הפקה:  Sony Pictures Television Stoller Global Solutions Village Roadshow Television Original Film Scholastic Entertainment
 שידור
 רשת שידור:  דיסני+ הולו
 תקופת שידור מקורית:  13 באוקטובר 2023 – הווה 
 קישורים חיצוניים
 דף התוכנית ב-IMDb
 
צמרמורת (באנגלית: Goosebumps) היא סדרת אימה קומית (אנ') אמריקאית המבוססת על סדרת הספרים באותו השם מאת הסופר ר. ל. סטיין, שנוצרה ונכתבה על ידי רוב לטרמן וניקולס סטולר.
הסדרה עלתה לשירותי הזרמת המדיה "דיסני+" ו"הולו" ב-13 באוקטובר 2023, כחלק מליין השידורים שלהם לקראת ליל כל הקדושים.
תקציר העלילה

לאחר ששחררו בשוגג כוחות על-טבעיים, על חמישה בני נוער מוטלת החובה למצוא דרך לעבוד יחד וללכוד אותם מחדש. עם זאת, במהלך מסעם, מגלים חמשת הנערים כי לסודותיהם של הוריהם מימי נעוריהם קשר הדוק לעברה של העיירה ולכוחות העל-טבעיים שהם שחררו.
צוות השחקנים > דמויות ראשיות

ג'סטין לונג – ניית'ן בראט
אנה יי פויג – איזבלה
מיילס מקנה – ג'יימס
ויל פרייס – ג'ף
זאק מוריס – אייזיאה
אייסה בריונס – מרגו
רייצ'ל האריס – נורה
צוות השחקנים > דמויות אורחות

רוב הבל – קולין
סקירה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 13 באוקטובר 2023 | 17 בנובמבר 2023 |
סקירה > פרקים

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- | --- |
| 1 | 1 | Say Cheese and Die! | תגיד צ'יז ותמות! | רוב לטרמן | רוב לטרמן וניקולס סטולר | ‏13 באוקטובר 2023 |
| 2 | 2 | The Haunted Mask | המסיכה המקוללת | ארין או'מאלי | פרנקלין ג'ין רו | ‏13 באוקטובר 2023 |
| 3 | 3 | The Cuckoo Clock of Doom | שעון הקוקייה הארור | ארין או'מאלי | ג'יימס אייגן | ‏13 באוקטובר 2023 |
| 4 | 4 | Go Eat Worms | מנת היום: תולעים | סטיב בויום | קורטני פרדו ובאינדו סיידו | ‏13 באוקטובר 2023 |
| 5 | 5 | Reader Beware | הקריאה על אחריותך | סטיב בויום | מריקו טמאקי | ‏13 באוקטובר 2023 |
| 6 | 6 | Night of the Living Dummy | הבובה שקמה לתחייה | פליקס אנריקז אלקלה | ניק מולר | 20 באוקטובר 2023 |
| 7 | 7 | Give Yourself Goosebumps | עשו לעצמכם צמרמורת | פליקס אנריקז אלקלה | הילרי וינסטון | 27 באוקטובר 2023 |
| 8 | 8 | You Can't Scare Me | לא תוכל להפחיד אותי | דייוויד גרוסמן | ניק אדמס | 3 בנובמבר 2023 |
| 9 | 9 | Night of the Living Dummy Part 2 | הבובה שקמה לתחייה: חלק 2 | ארין או'מאלי | מריקו טמאקי | 10 בנובמבר 2023 |
| 10 | 10 | Welcome to Horrorland | ברוכים הבאים לארץ הבלהות | דייוויד גרוסמן | רוב לטרמן וניקולס סטולר | 17 בנובמבר 2023 |
הפקה > פיתוח

ב-28 באפריל 2020 נמסר על פיתוח עיבוד מחודש לסדרת הטלוויזיה משנות ה-90 של המאה ה-20. במסגרת ההכרזה נמסר כי את הסדרה תפיק חברת "Scholastic Entertainment", בשיתוף פעולה עם חטיבת הטלוויזיה של "סרטי סוני" וחברת ההפקות של ניל מוריץ, שהייתה אמונה על הפקת שני סרטי הקולנוע שהתבססו על ספרי הסדרה. ב-3 במרץ 2021 עדכן ר. ל. סטיין בחשבון הטוויטר שלו כי להפקת הסדרה נשכרו מפיק ובמאי, אך לא חשף את זהותם. ב-4 בפברואר 2022, נמסר כי את זכויות הפצת הסדרה רכשה שירות הזרמת המדיה "דיסני+", וכי עונתה הראשונה של הסדרה תכלול 10 פרקים. עוד נמסר כי על בימוי הפיילוט יופקד הבמאי רוב לטרמן, וכי הוא וניקולס סטולר יופקדו על כתיבת והפקת הסדרה.
הפקה > ליהוק

באוקטובר 2022, נמסר על ליהוקם של ג'סטין לונג, אנה יי פוייג, מיילס מקנה, ויל פרייס, זאק מוריס, אייסה בריונס ורייצ'ל האריס לצוות השחקנים הראשי. בינואר 2023, נמסר על ליהוקו של רוב הבל לתפקיד אורח.
הפקה > צילומים

צילומי הסדרה החלו באוקטובר 2022 בוונקובר, קנדה; והסתיימו במרץ 2023.
הפצה

הסדרה עלתה לשידור ביום שישי, 13 באוקטובר 2023 בשירותי הזרמת המדיה "דיסני+" ו"הולו"; כחלק מליין השידורים השנתיים שלהם לקראת ליל כל הקדושים, במסגרתו ישודרו ברצף חמשת פרקיה הראשונים של העונה הראשונה. חמשת פרקיה הנותרים של העונה הראשונה ישודרו באופן שבועי עד לסיומה ב-17 בנובמבר 2023. בנוסף, שני פרקיה הראשונים של הסדרה ישודרו ברשת "Freeform" ב-13 באוקטובר, כחלק מליין "31 לילות של ליל כל הקדושים".
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס גילדת המפיקים של אמריקה | התוכנית הטובה ביותר לילדים | "צמרמורת" | מועמדות |  |
| 2024 | פרס בחירת הילדים של ניקלודיאון | תוכנית טלוויזיה משפחתית אהובה | "צמרמורת" | מועמדות |  |
| 2024 | פרס בחירת הילדים של ניקלודיאון | כוכב טלוויזיה אהוב (משפחה) | ג'סטין לונג | מועמדות |  |
| 2024 | פרס בחירת הילדים של ניקלודיאון | כוכב טלוויזיה אהוב (משפחה) | זאק מוריס | מועמדות |  |
הערות שוליים

1 2  Otterson, Joe (February 4, 2022). "'Goosebumps': New Live-Action TV Series Lands at Disney Plus (Exclusive)". Variety. Archived from the original on June 9, 2022. Retrieved May 1, 2023.
↑  Petski, Denise (April 28, 2020). ‘Goosebumps’ Live-Action Series In Works By Neal H. Moritz & Scholastic. Deadline Hollywood. Retrieved May 1, 2023
↑  Hickson, Colin (March 6, 2021). Goosebumps Creator R.L. Stine Offers an Update on the TV Show. CBR. Retrieved May 1, 2023
↑  Squires, John (march 4, 2021). R.L. Stine Updates On the New “Goosebumps” Live-Action TV Series That Now Has a Director. Blody Disgusting. Retrieved May 1, 2023
↑  Otterson, Joe (October 7, 2022). "Goosebumps Disney+ Series Casts Justin Long (Exclusive)". Variety. Retrieved May 1, 2023.
↑  Otterson, Joe (October 7, 2022). "Goosebumps Disney+ Series Casts Ana Yi Puig, Miles McKenna, Will Price (Exclusive)". Variety. Retrieved May 1, 2023.
↑  Otterson, Joe (October 11, 2022). "Goosebumps Disney+ Series Casts Zack Morris, Isa Briones (Exclusive)". Variety. Retrieved May 1, 2023.
↑  Otterson, Joe (October 20, 2022). "Goosebumps Disney+ Series Rounds Out Main Cast With Rachael Harris (Exclusive)". Variety. Retrieved May 1, 2023.
↑  Otterson, Joe (January 27, 2023). "Goosebumps Disney+ Series Adds Rob Huebel to Cast (Exclusive)". Variety. Retrieved May 1, 2023.
↑  Gittins, Susan (October 18, 2022). "Disney+'s Goosebumps Series With Justin Long Starts Filming in Vancouver". Hollywood North Buzz. Retrieved May 1, 2023.
↑  Goosebumps Series [@goosebumpsseries] (September 7, 2023). "Don't blink. #GoosebumpsSeries premieres Friday, October 13th on #DisneyPlus and #Hulu. #Hallowstream #Huluween". Retrieved September 7, 2023 – via Instagram.
↑  O'Rourke, Ryan (September 7, 2023). "New 'Goosebumps' Trailer Sets Spooky Release Date for R.L. Stine Reboot Series". Collider. Retrieved September 7, 2023.
↑  Disney Branded Television PR [@disneybrandtvpr] (September 7, 2023). "JUST ANNOUNCED: "Goosebumps" premieres Friday, October 13 on @DisneyPlus and @Hulu! The 10-part series will premiere with a five-episode drop as part of #DisneyPlus' #Hallowstream and #Hulu's #Huluween celebrations, with new episodes streaming weekly. Additionally, the series' first two episodes will air October 13th on @freeform as part of #31NightsOfHalloween". Retrieved September 7, 2023 – via Instagram.
↑  Matt Donnelly,Jordan Moreau, Matt Donnelly, Jordan Moreau, PGA Awards 2024: ‘Oppenheimer’ Producers Win Top Honor, Variety, ‏2024-02-26 (באנגלית אמריקאית)
↑  Every Kids’ Choice 2024 Winner!, Nick (באנגלית)
תחבולה שלוש

|  מידע כללי |
| --- | --- |
 מאת:  אייזק אסימוב 
 שפת המקור:  אנגלית אמריקאית 
 סוגה:  פנטזיה
 הוצאה
 תאריך הוצאה:  נובמבר 1956 
 תאריך הופעה ראשונה:  מגזין The Magazine of Fantasy and Science Fiction, גיליון נובמבר 1956
 
תחבולה שלוש (באנגלית: Gimmicks three) הוא סיפור פנטזיה קצר שנכתב בידי אייזק אסימוב בשנת 1956. הסיפור תורגם לעברית ב-1976 בקובץ גדול ורחב הוא העולם, ושוב ב-2009 בשם 'תעלולים שלושה' בקובץ כתבי אייזק אסימוב כרך 1. שם הסיפור מתייחס לשלוש תחבולות שחוקות בהן משתמשים סופרים כדי להשיג התעניינות מצד הקורא: ברית עם השטן, תעלומת חדר נעול ומסע בזמן, ולכך שגיבור הסיפור ניצל באמצעות התחבולה השלישית.
עלילה

איזידור וולבי זה עתה עזב את הצבא ונזרק על ידי חברתו, והוא חש אבוד ומיואש. בייאושו הוא מוכר את נשמתו לשד בשם שאפור. החוזה מבטיח לו חיים מוצלחים אולם לאחר עשר שנים הוא ייאלץ להיכנס לגיהנום, אם כנשמה אומללה ואם כחבר הסגל השטני.
עשר שנים מאוחר יותר, וולבי הופך לאיש עסקים מצליח ומתחתן עם חברתו לשעבר. שאפור מופיע שוב ודורש את התשלום. אם וולבי יצליח לבצע משימה באמצעות כוחות שטניים, הוא יתקבל כחבר של האליטה של גיהנום. אחרת, הוא יהיה רק נשמה ארורה רגילה.
וולבי נכלא בתוך חדר ברונזה אטום וצריך למצוא דרך להימלט. לבסוף הוא מבין שהוא מסוגל לנוע בזמן ובורח מהחדר על ידי מסע אחורה בזמן.
בסוף הסיפור מתגלה כי הוא חזר בזמן ולא חתם על החוזה עם שאפור, למרבה זעמו של השד. וולבי הצליח בעבודה קשה להשיג את אותם חיים מוצלחים אבל בלי שנשמתו תמכר לשטן.
רצח בדם קר

ערך זה עוסק בסדרת טלוויזיה בריטית. אם התכוונתם למעשה רצח, ראו .
| --- | --- |
באנר הסדרה
באנר הסדרה
 סוגה:  מותחן פסיכולוגי
 כותבים:  סיימון דונלד
 בימוי:  סם מילר
 שחקנים:  כריסטופר אקלסטון, סטנלי טוצ'י, מייקל גמבון
 ארץ מקור:  הממלכה המאוחדת
 שפות:  אנגלית
 מקום התרחשות:  Fortitude 
 מספר עונות:  3
 מספר פרקים:  26
 הפקה
 מפיק:  מת'יו בירד
 חברת הפקה:  Fifty Fathoms and Tiger Aspect Productions
 הפצה:  Banijay UK 
 אתר צילומים:  הממלכה המאוחדת, איסלנד
 מוזיקה:  בן פרוסט 
 אורך פרק:  60 דקות
 שידור
 רשת שידור:  Sky Atlantic
 רשת שידור בישראל:  Yes
 פורמט (תמונה):  16:9
 תקופת שידור מקורית:  29 בינואר 2015 – 27 בדצמבר 2018
 קישורים חיצוניים
 http://www.sky.com/tv/show/fortitude
 דף התוכנית ב-IMDb
 
רצח בדם קר (באנגלית: Fortitude) היא סדרת טלוויזיה בריטית מסוגת המותחן הפסיכולוגי. את הסדרה יצר וכתב סיימון דונלד. בשנת 2013 אישרה רשת סקיי אטלנטיק הפקת סדרה בת 12 פרקים, ששידורה החל ב-29 בינואר 2015. עלילת הסדרה מתרחשת בעיירה הארקטית הבדיונית "פורטיטיוד". ב-9 באפריל 2015, הודיעה רשת סקיי אטלנטיק כי הסדרה תחזור לעונה שנייה בת עשרה פרקים, בהשתתפות הדמויות ששרדו את העונה הראשונה ודמויות חדשות. בשנת 2017 שודרה העונה השנייה של הסדרה, ובשנת 2018 שודרה העונה השלישית והאחרונה.
עלילה

העיירה המבודדת פורטיטיוד נחשבת לעיירה שקטה וכמעט נטולת פשע. האיום העיקרי עמו מתמודדים תושביה הן התקפות של דובי קוטב מפעם לפעם. רצח שמתבצע בעיירה מביא אליה חוקר בשם מורטון (טוצ'י), שמנסה לפענח את הפשע למרות התנגדותו של השריף המקומי (דורמר), ועל רקע מזימות פוליטיות מצד מושלת האי (גראבול).
מיקום

אוכלוסיית פורטיטיוד מתוארת כאוכלוסייה רב לאומית. תושבי העיירה מגיעים ממקומות רבים בעולם. העיירה ממוקמת בארכיפלג סבאלברד בנורווגיה. הצילומים נערכו הן בממלכה המאוחדת והן בעיירה האיסלנדית ריידארפיורדור.
דמויות

השחקן האמריקאי, סטנלי טוצ'י, מופיע לראשונה בסדרה בריטית בתפקיד המפקח הראשי מורטון מהמשטרה המטרופוליטנית של לונדון. מורטון מגיע לעיירה השלווה והסגורה פורטיטיוד כדי לסייע בחקירת רצח אלים שנחקר במקביל גם על ידי השריף המקומי בגילומו של ריצ'רד דורמר. כריסטופר אקלסטון מגלם מדען בריטי המנהל את המחקר הביולוגי באי. סופי גראבול, כוכבת הסדרה הדנית הרצח מגלמת את מושלת האי, גם כן בתפקידה הראשון בסדרה בריטית. מייקל גאמבון מגלם את הנרי טייסון, צלם טבע לו נותרו שבועות ספורים לחיות.